section_heading: Rat i pad
paragraph_text: Vojska je bila zadnja koja će podleći nakon Nacističke stranke, i nikada to nisu radili u cijelosti. Reichswehr prije 1933. izbacivao je vojnike koji bi politički djelovali, a tako je bilo i neko vrijeme poslije 1933. Nacisti koji su bili punoljetni za vojni rok (17 godina), postajali su vojnici Waffen SS-a, vojnom krilu SS-a. 1938., ministar obrane Blomberg i zapovjednik vojnoga osoblja, general Werner von Fritsch, izbačeni su iz ureda nakon nanizanih skandala. Hitler se sam proglasio ministrom obrane, a nove vojne vođe, generali Franz Halder i Walther von Brauchitsch, imali su osjećaj strahopoštovanja prema Hitleru. Ipak je Hadler podržavao udar protiv Hitlera 1938. nakon krize s Čehoslovačkom, pa ponovno 1939. Von Brauchitsch je znao za te planove, no nije imao namjeru zaustaviti ih. Zabrana nacistima da se pridruže njemačkoj vojsci ukinuta je 1939. Brojni generali, kao Walther von Reichenau i Walter Model, postali su fanatični nacisti. Do 1944. generali se nisu bunili protiv Hitlera. Te godine 20. srpnja počela je Operacija Walküre, no urotnici nikada nisu dobili punu podršku svih njemačkih časnika. Njemačka mornarica, Kriegsmarine, uvijek je ostala odana Hitleru; njezin zapovjednik, Karl Dönitz, postao je Hitlerov nasljednik 1945.